
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE

Sectiunea 1 
Titlul proiectului de hotărâre

Proiect de hotărâre privind stabilirea salariilor de bază pentru personalul  din  cadrul clubului sportiv ”Sport Club Municipal Timișoara”, începând cu data de 01.01.2018, conform O.U.G. nr. 79/08.11.2017 pentru modificarea și 
completarea Legii nr.227/2015, privind Codul Fiscal

Sectiunea a 2 - a 
Motivul emiterii proiectului de hotărâre

1. Descrierea situatiei actuale
	In vederea aplicarii prevederilor Legii 153/2017- privind salarizarea personalului platit din fonduri publice, incepand cu data de 01.07.2017, Consiliul Local al Municipiului Timisoara a procedat la stabilirea salariilor personalului existent la nivelul administratiei publice  locale, inclusiv a personalului din Sport Club Municipal Timișoara ,  prin adoptarea HCL nr. 270/2017 si HCL nr. 461/2017. 
Conform Legii nr. 227/2015 privind Codul fiscal, în luna decembrie 2017, cotele de contribuții sociale aflate în sarcina angajatorului sunt următoarele: 
Contribuția de asigurări sociale – CAS = 15,8 %
Contribuția pentru asigurări de sănătate – CASS = 5,2 %
Contribuția pentru șomaj = 0,5 %
Contribuția pentru concedii și indemnizații = 0,85 %
Contribuția pentru accidentele de muncă și boli profesionale = 0,26 %.
Cota de impozit este de 16 %.
Aceste contributii urmeaza a fi transferate in sarcina salariatilor incepand cu data de 01.01.2018, ceea ce duce la diminuarea venitului net. 
 
Schimbari preconizate și rezultate așteptate
 	În conformitate cu O.U.G. nr. 79/08.11.2017 pentru modificarea și completarea Legii nr. 227/2015 privind Codul fiscal, începând cu data de 01.01.2018 cotele de contribuții datorate de angajați sunt următoarele: 
Cota de asigurări sociale = 25 % datorată de către persoanele fizice care au calitatea de angajați sau pentru care există obligația plății contribuției de asigurări sociale. 
Cota de contribuție de asigurări sociale de sănătate = 10 % se datorează de către persoanele fizice care au calitate de angajați sau pentru care există obligația plății contribuției de asigurări sociale de sănătate. 
Cota de impozit = 10 %  care se aplică asupra venitului impozabil.
Transferarea contribuțiilor de la angajator la angajat presupune o modificare a salariului de baza brut astfel incat venitul net al salariatului sa nu fie diminuat.
[bookmark: _GoBack] 	Prin transferarea contribuțiilor de la angajator la angajat conform O.U.G.                       nr. 79/08.11.2017, începând cu 01.01.2018 nivelul veniturilor salariale din cadrul Sport Club Municipal Timișoara nu depășește nivelul indemnizației lunare a funcției de viceprimar, respectiv 15.200 lei, conform Anexei nr. IX din Legea nr. 153/28.06.2017, lege-cadru privind salarizarea personalului plătit din fonduri publice.

3.Alte informatii 
Menționăm că la fundamentarea proiectului de buget pe anul 2018 au fost prevăzute la capitolul ”Cheltuieli de personal” inclusiv contribuțiile transferate de la angajator la angajat.

4.Concluzii 
Avand in vedere cele expuse, apreciem ca se impune stabilirea salariilor de bază pentru personalul  din  cadrul clubului sportiv ”Sport Club Municipal Timișoara”, începând cu data de 01.01.2018, in conformitate cu  O.U.G. nr. 79/08.11.2017 pentru modificarea și completarea Legii nr.227/2015, privind Codul Fiscal. 

